സെറ ജെറാൽ ദേശീയോദ്യാനം

സെറ ജെറാൽ ദേശീയോദ്യാനം (പോർച്ചുഗീസ്: Parque Nacional da Serra Geral) ബ്രസീലിലെ റിയോ ഗ്രാൻറേ ഡൊ സുൾ, സാന്താ കാറ്ററീന എന്നീ സംസ്ഥാനങ്ങളിലായി സ്ഥിതിചെയ്യുന്ന ഒരു ദേശീയോദ്യാനമാണ്. സ്ഥാനം സെറ ജെറാൽ ദേശീയോദ്യാനം അറ്റലാൻറിക് ഫോറസ്റ്റ് ബയോമിലാണ് സ്ഥിതിചെയ്യുന്നത്. ഈ ദേശീയോദ്യാനത്തിൻറെ വിസ്തൃതി 17,302 ഹെക്ടറാണ് (42,750 ഏക്കർ). സർക്കാർ ഉത്തരവ് നമ്പർ 531 പ്രകാരം 1992 മെയ് 21നാണ് ഈ ദേശീയോദ്യാനം രൂപീകരിക്കപ്പെട്ടത്. ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബോയോഡൈവേർസിറ്റി കൺസർവേഷനാണ് ദേശീയോദ്യാനത്തിൻറെ ഭരണച്ചുമതല. റിയോ ഗ്രാൻറേ ഡൊ സുൾ സംസ്ഥാനത്തെ കമ്പാര ഡൊ സുൾ, സാന്താ കാറ്ററീന സംസ്ഥാനത്തെ ജാസിൻറോ മച്ചാഡോ, പ്രൈറ ഗ്രാൻറേ എന്നീ മുനിസിപ്പാലിറ്റികളുടെ ഭാഗങ്ങളിലായി ഈ ദേശീയോദ്യാനം വ്യാപിച്ചുകിടക്കുന്നു. അപാരാഡോസ് ഡ സെറ ദേശീയോദ്യാനത്തിനു പാർശ്വസ്ഥമായി ഈ ദേശീയോദ്യാനം രണ്ട് പ്രത്യേക വിഭാഗങ്ങളായാണ് രൂപീകരിക്കപ്പെട്ടിരിക്കുന്നത്. അവലംബം